smcproject/ml-wiki-sentences huggingface dataset:
ടാന്ന ദ്വീപിനടുത്തുള്ളവർ ഇദ്ദേഹത്തെ ദൈവമായി ആരാധിക്കുന്നുണ്ട്.
ഭരണകൂടം ഭരണപരമായ വിഭജനം വാനുവാടുവിലെ പ്രവിശ്യകൾ
1994 മുതൽ ആറു പ്രവിശ്യകളായി വാനുവാടുവിനെ ഭരണസൗകര്യം കണക്കിലെടുത്ത് വിഭജിച്ചിട്ടുണ്ട്: ദ്വീപുകളുടെ ഇംഗ്ലീഷ് പേരുകളുടെ ആദ്യ അക്ഷരങ്ങൾ ഉപയോഗിച്ചാണ് പ്രവിശ്യകളുടെ പേരുകൾ നിശ്ചയിച്ചിരിക്കുന്നത്.
മലാം‌പ (മലാകുല, ആംബ്രിം, പാമ) പെനാമ (പെന്റെകോസ്റ്റ്, ആംബേ, മേവോ) സാന്മ (സാന്റോ, മാലോ) ഷെഫ ടേഫ (ടന്ന, ആനിവ, ഫ്യൂട്യൂണ, എറോമാൻഗോ, അനൈറ്റിയും ടോർബ (ടോറെസ്, ബാങ്ക്സ്).
പ്രവിശ്യകൾക്ക് സ്വയംഭരണാധികാരമുണ്ട്.
പ്രൊവിൻഷ്യൽ കൗൺസിലുകൾ എന്നറിയപ്പെടുന്ന തിരഞ്ഞെടുത്ത ഭരണകൂടങ്ങ‌ളാണ് ഭരണം നടത്തുന്നത്.
പ്രധാനമന്ത്രി നിയമിക്കുന്ന ഒരു എക്സിക്യൂട്ടീവ് ഉദ്യോഗസ്ഥനാണ് എക്സിക്യൂട്ടീവ് വിഭാഗമേധാവി.
പ്രവിശ്യകളെ മുനിസിപ്പാലിറ്റികളായി തിരിച്ചിട്ടുണ്ട്.
രാഷ്ട്രീയം വാനുവാടു പാർലമെന്റ് വാനുവാടുവിന്റെ ഭൂപടം
എഴുതപ്പെട്ട ഭരണഘടനയുള്ള പാർലമെന്ററി ജനാധിപത്യസംവിധാനമാണ് ഇവിടുത്തേത്.
"രാജ്യത്തലവൻ രാഷ്ട്രപതി എന്നായിരിക്കും അറിയപ്പെടുക, ഇദ്ദേഹം രാജ്യത്തിന്റെ ഐക്യത്തിന്റെ പ്രതീകമായിരിക്കും" എന്ന് ഭരണഘടന വ്യവസ്ഥ ചെയ്യുന്നു.
അഞ്ചു വർഷ കാലാവധിയിലേയ്ക്ക് ഇലക്ടറൽ കോളേജാണ് പ്രസിഡന്റിനെ തിരഞ്ഞെടുക്കുന്നത്.
ആലങ്കാരികപദവിയാണ് ഇദ്ദേഹത്തിന്റേത്.
പാർലമെന്റെംഗങ്ങളും പ്രാദേശിക കൗൺസിലുകളുടെ പ്രസിഡന്റുകളും ചേർന്നാണ് ഇലക്ടറൽ കോളേജ് രൂപീകരിക്കുന്നത്.
കഴിവില്ലായ്മയോ സ്വഭാവദൂഷ്യമോ കാരണം പ്രസിഡന്റിനെ നീക്കം ചെയ്യാനും ഇലക്ടറൽ കോളേജിന് സാധിക്കും.
പ്രധാനമന്ത്രിയാണ് ഭരണത്തലവൻ.
പാർലമെന്റിലെ നാലിൽ മൂന്ന് അംഗങ്ങളെങ്കിലും ഉൾപ്പെട്ട കോറം കൂടിച്ചേർന്ന് വോട്ടെടുപ്പുനടത്തിയാണ് പ്രധാനമന്ത്രിയെ തിരഞ്ഞെടുക്കുന്നത്.
പ്രധാനമന്ത്രി മന്ത്രിസഭയെ നിയമിക്കും.
മന്ത്രിസഭാംഗങ്ങളുടെ എണ്ണം പാർലമെന്റംഗങ്ങളുടെ എണ്ണത്തിന്റെ ഇരുപത്തഞ്ച് ശതമാനത്തിൽ കൂടാൻ പാടില്ല എന്ന് വ്യവസ്ഥയുണ്ട്.
പ്രധാനമന്ത്രിയും മന്ത്രിസഭയുമാണ് എക്സിക്യൂട്ടീവ് ഭരണസംവിധാനത്തിന്റെ ഭാഗങ്ങൾ.
പാർലമെന്റിന് ഒരുസഭയേ ഉള്ളൂ.
54 അംഗങ്ങളാണ് പാർലമെന്റിലുള്ളത്.
എല്ലാ നാലുവർഷവും തിരഞ്ഞെടുപ്പിലൂടെയാണ് പാർലമെന്റംഗങ്ങളെ തീരുമാനിക്കുന്നത്.
പ്രധാനമന്ത്രിയുടെ നിർദ്ദേശപ്രകാരം പ്രസിഡന്റിന് പാർലമെന്റ് പിരിച്ചുവിടാൻ അധികാരമുണ്ട്.
നാലിൽ മൂന്നംഗങ്ങളൂള്ള കോറത്തിന് ഭൂരിപക്ഷാഭിപ്രായമനുസരിച്ചും പാർലമെന്റ് പിരിച്ചുവിടാം.
മാ‌ൽവാടു മൗറി എന്ന ഒരു ഗോത്രത്തലവന്മാരുടെ ദേശീയകൗൺസിൽ വാനുവാടുവിൽ നിലവിലുണ്ട്.
ഗോത്രത്തലവന്മാരുടെ ജില്ലാ കൗൺസിലാണ് ദേശീയ കൗൺസിലിനെ തിരഞ്ഞെടുക്കുന്നത്.
വാനുവാടുവിലെ സംസ്കാരവും ഭാഷയും സംബന്ധിച്ചുള്ള കാര്യങ്ങളിൽ സർക്കാരിനെ ഉപദേശിക്കുന്നത് ഈ കൗൺസിലാണ്.
ദേശീയ ഭരണകൂടത്തിന്റെ തലവന്മാരെക്കൂടാതെ വാനുവാടുവിൽ ഗ്രാമതലത്തിൽ അധികാരികളുണ്ട്.
ഗ്രാമത്തലവന്മാരാണ് ഇപ്പോഴും ഗ്രാമതലത്തിൽ നേതൃസ്ഥാനത്തുള്ളവർ.
രാഷ്ട്രീയക്കാർക്ക് ഗ്രാമത്തലവന്മാരുടെ നിർദ്ദേശങ്ങൾ അനുസരിക്കേണ്ടിവരാറുണ്ടെന്ന് റിപ്പോർട്ടുകളുണ്ട്.
ധാരാളം സദ്യകൾ നടത്തിയാണ് ഒരാൾ ഗ്രാമത്തലവനാകാനുള്ള യോഗ്യത നേടുന്നത്.
പോളിനേഷ്യൻ സ്വാധീനമുള്ള ഗ്രാമങ്ങളിൽ പരമ്പരാഗതമായും ഗ്രാമത്തലവന്മാരുടെ സ്ഥാനം ലഭിക്കാറുണ്ട്.
വടക്കൻ വാനുവാടുവിൽ സദ്യകളുടെ നിലവാരമളക്കാൻ നിമാൻഗി എന്ന ഒരു സംവിധാനം നിലവിലുണ്ട്.
ഇംഗ്ലീഷ് സംസാരിക്കുന്നവരും ഫ്രഞ്ച് സംസാരിക്കുന്നവരുമായി ഭരണകൂടവും സമൂഹവും വിഭജിക്കപ്പെട്ട നിലയിലാണ്.
കൂട്ടുകക്ഷി ഭരണകൂടങ്ങൾ സ്ഥാപിക്കുന്നതിൽ ഈ വ്യത്യാസം തടസ്സമാകാറുണ്ട്.
സുപ്രീം കോടതിയിൽ ചീഫ് ജസ്റ്റിസിനെ കൂടാതെ മറ്റു മൂന്ന് ന്യായാധിപന്മാർ വരെ ഉണ്ടാവാം.
ഈ കോടതിയിലെ രണ്ടോ അതിലധികമോ അംഗങ്ങൾ ചേർന്ന് അപ്പീൽ കോടതി രൂപീകരിക്കും.
മജിസ്ട്രേറ്റ് കോടതികളാണ് മിക്ക നിയമകാര്യങ്ങളും കൈകാര്യം ചെയ്യുന്നത്.
ബ്രിട്ടനിലെ കോമൺ നിയമം , ഫ്രാൻസിലെ സിവിൽ നിയമം എന്നിവയെ ആധാരമാക്കിയുള്ള നിയമസംവിധാനമാണ് നിലവിലുള്ളത്.
ഗ്രാമ കൗൺസിലുകളും ദ്വീപ് കൗൺസിലുകളും രൂപീകരിക്കാനും ഗ്രാമത്തലവന്മാർക്ക് ഇവിടെ വിധി പറയാനുമുള്ള അധികാരം ഭരണ ഘടന നൽകുന്നുണ്ട്.
പരമ്പരാഗത നിയമങ്ങൾ സംബന്ധിച്ച കാര്യങ്ങളിലെ വിധികളാണ് ഈ കോടതികൾ പറയുന്നത്.
ഏഷ്യൻ ഡെവലപ്മെന്റ് ബാങ്ക് , ലോകബാങ്ക് , അന്താരാഷ്ട്ര നാണ്യനിധി , ഏജൻസ് ഡെ കോഓപറേഷൻ കൾചറെൽ എറ്റ് ടെക്‌നിക്വ , ല ഫ്രാങ്കോഫോണി കോമൺവെൽത്ത് ഓഫ് നേഷൻസ് എന്നിവയിൽ വാനുവാടു അംഗമാണ്.
1980 മുതൽ ഓസ്ട്രേലിയ, ബ്രിട്ടൻ, ഫ്രാൻസ്, ന്യൂസിലാന്റ് എന്നിവ വാനുവാടുവിന്റെ വികസനത്തിനായി ധനസഹായം നൽകുന്നുണ്ട്.
2005 മുതൽ ബ്രിട്ടൻ വാനുവാടുവിന് നൽകിവന്നിരുന്ന ധനസഹായം നിർത്തലാക്കപ്പെട്ടു.
പസഫിക് മേഖലയിൽ ഇനിമേൽ ശ്രദ്ധ ചെലുത്തേണ്ടതില്ല എന്ന ബ്രിട്ടന്റെ തീരുമാനത്തെത്തുടർന്നാണ് ഇത്.
ചൈന ഇപ്പോൾ വാനുവാടുവിന് നൽകുന്ന ധനസഹായം വർദ്ധിപ്പിച്ചിട്ടുണ്ട്.
2005-ൽ മില്ലനിയം ചലഞ്ച് ഫണ്ട് എന്ന സ്രോതസ്സിൽ നിന്ന് സഹായം കിട്ടുന്ന ആദ്യ 15 രാജ്യങ്ങളിലൊന്നായി വാനുവാടു മാറി.
അടിസ്ഥാന സൗകര്യങ്ങൾ മെച്ചപ്പെടുത്താൻ 6.5 കോടി രൂപയുടെ സഹായം വാനുവാടുവിന് ലഭിക്കുകയുണ്ടായി.
ഓസ്ട്രേലിയ, യൂറോപ്യൻ യൂണിയൻ, ന്യൂസിലാന്റ് എന്നിവയുമായി വാനുവാടുവിന് ശക്തമായ സാമ്പത്തിക സാംസ്കാരിക ബന്ധങ്ങളുണ്ട്.
പോലീസ് സംവിധാനമു‌ൾപ്പെടെയുള്ള സഹായങ്ങൾ ന‌ൽകുന്നത് ഓസ്ട്രേലിയയാണ്.
പോലീസിന് ഒരു അർദ്ധസൈനിക വിഭാഗവുമുണ്ട്.
പോലീസിന് രണ്ടു വിഭാഗങ്ങളാണുള്ളത്: നിയമപാലനം നടത്തുന്ന വിഭാഗവും അർദ്ധസൈനികവിഭാഗവും (ഇതാണ് വാനുവാടുവിലെ സൈന്യം).
പോർട്ട് വിലയിലും ലുഗാൻ വില്ലയിലുമായി രണ്ട് കമാന്റുകൾക്ക് കീഴിൽ മൊത്തം 547 പോലീസുദ്യോഗസ്ഥരാണ് ഇവിടെ ആകെയുള്ളത്.
നിയന്ത്രണസംവിധാനമുള്ള (കമാന്റ്) രണ്ട് സ്റ്റേഷനുകൾ കൂടാതെ നാൽ ദ്വിതീയ പോലീസ് സ്റ്റേഷനുകളും എട്ടു പോലീസ് പോസ്റ്റുകളും ദ്വീപസമൂഹത്തിൽ നിലവിലുണ്ട്.
പല ദ്വീപുകളിലും പോലീസ് സംവിധാനം നിലവിലില്ല.
ചില ദ്വീപുകളിൽ നിന്ന് പോലീസിനെ ഒരു കാര്യം അറിയിക്കാൻ തന്നെ ദിവസങ്ങളെടുക്കും.
വാനുവാടുവിലെ മൊത്തം സൈനികച്ചെലവുകൾ സംബന്ധിച്ച കണക്കുകൾ ലഭ്യമല്ല.
വാനുവാടുവിന് ബ്രിട്ടനിൽ ഹൈക്കമീഷൻ നിലവിലില്ല.
ബ്രിട്ടീഷ് ഫ്രണ്ട്സ് ഓഫ് വാനുവാടു എന്ന സംഘടനയാണ് വാനുവാടുവിൽ നിന്ന് ഇവിടെയെത്തുന്ന സന്ദർശകരെ സഹായിക്കുന്നത്.
സാമ്പത്തികരംഗം പോർട്ട് വിലയിലെ ഒരു ചന്ത വാനുവാടുവിൽ നിന്നുള്ള കയറ്റുമതിച്ചരക്കുകളുടെ ചിത്രീകരണം.
കൃഷി, വിനോദസഞ്ചാരം, സാമ്പത്തിക ഇടപാടുകൾ, കന്നുകാലി വളർത്തൽ എന്നിവയാണ് പ്രധാന സാമ്പത്തിക മേഖലകൾ.
മീൻ പിടുത്തം നടക്കുന്നുണ്ടെങ്കിലും ഇത് വിദേശനാണ്യം ലഭിക്കുന്ന മാർഗ്ഗമല്ല.
കൊപ്ര , കാവ , കന്നുകാലി ഇറച്ചി, കൊക്കോ, തടി എന്നിവയാണ് പ്രധാന കയറ്റുമതി ഇനങ്ങൾ.
യന്ത്രസാമഗ്രികൾ, ഭക്ഷണസാധനങ്ങൾ, ഇന്ധനം എന്നിവയാണ് പ്രധാനമായും ഇറക്കുമതി ചെയ്യുന്നത്.
ഘനനം ചെറിയ തോതിൽ മാത്രമേ നടക്കുന്നുള്ളൂ.
1978-ൽ മാംഗനീസ് ഘനനം നിർത്തലാക്കപ്പെട്ടു.
2006-ൽ ഘനനം ചെയ്തശേഷം കയറ്റി അയയ്ക്കാതെ ബാക്കിവന്ന മാംഗനീസ് കയറ്റുമതി ചെയ്യാൻ തീരുമാനമെടുക്കപ്പെട്ടു.
രാജ്യത്ത് അറിയപ്പെടുന്ന പെട്രോളിയം നിക്ഷേപമൊന്നുമില്ല.
നികുതിവരുമാനം ഇറക്കുമതി തീരുവയിൽ നിന്നും 12.5% വാറ്റിൽ നിന്നുമാണ് ലഭിക്കുന്നത്.
കൃഷിചെയ്തുകിട്ടുന്ന വിളവ് ഉപയോഗിക്കുന്നതു കൂടാതെ കയറ്റി അയക്കുകയും ചെയ്യുന്നുണ്ട്.
65% ജനങ്ങളുടെയും ഉപജീവനമാർഗ്ഗം കൃഷിയാണ്.
മിക്ക കൃഷിക്കാരും ഭക്ഷ്യവസ്തുക്കൾ കൃഷി ചെയ്യുന്നതിനു പകരം വാണിജ്യവിളകൾ (ഉദാഹരണം കാവ) കൃഷി ചെയ്ത് അതിൽ നിന്ന് കിട്ടുന്ന വരുമാനമുപയോഗിച്ച് ഭക്ഷ്യവസ്തുക്കൾ വാങ്ങുന്ന രീതിയിലേയ്ക്ക് തിരിഞ്ഞിട്ടുണ്ട്.
കാവ ഗോത്രങ്ങൾ തമ്മിലുള്ള കൊടുക്കൽ വാങ്ങൽ ചടങ്ങുകളിൽ ഉപയോഗിക്കപ്പെടുന്നുണ്ട്.
കൊക്കോയും ഇപ്രകാരം കൃഷി ചെയ്യപ്പെടുന്ന ഇനമാണ്.
2007-ൽ 15,758 കുടുംബങ്ങൾ മത്സ്യബന്ധനത്തിൽ ഏർപ്പെട്ടിരുന്നു (99%).
ആഴ്ച്ചയിൽ ശരാശരി 3 തവണ ആൾക്കാർ മീൻ പിടിക്കാൻ പോകുമത്രേ.
കാലാവസ്ഥ ധാരാളം ഇനം പഴവർഗ്ഗങ്ങളും പച്ചക്കറികളും സുഗന്ധവ്യഞ്ജനങ്ങളും കൃഷിചെയ്യാൻ അനുയോജ്യമായതാണ്.
വിനോദസഞ്ചാരം ഒരു പ്രധാന വരുമാനമാർഗ്ഗമാണ്.
സ്കൂബ ഡൈവിംഗാണ് ഇവിടുത്തെ ഒരു പ്രധാന ആകർഷണം.
വിനോദസഞ്ചാരമേഖല നന്നായി വികസിക്കുന്നുണ്ട്.
സാമ്പത്തിക സേവന മേഖല വിപുലമാണ്.
2008 വരെ മറ്റു രാജ്യങ്ങൾക്കോ കുറ്റാന്യോഷണവിഭാഗങ്ങൾക്കോ വാനുവാടുവിൽ നിന്ന് വിവരങ്ങൾ നൽകിയിരുന്നില്ല.
അന്താരാഷ്ട്രസമ്മർദ്ദങ്ങളെത്തുടർന്ന് വാനുവാടു സുതാര്യത വർദ്ധിപ്പിക്കാനുള്ള നടപടികളെടുത്തിട്ടുണ്ട്.
വാനുവാടുവിൽ വരുമാനനികുതിയോ, വിത്‌ഹോൾഡിംഗ് നികുതിയോ , കാപിറ്റൽ ഗെയിൻസ് നികുതിയോ , അനന്തരാവകാശികൾ നൽകേണ്ട നികുതിയോ , നാണയ വിനിമയ നിയന്ത്രണമോ ഇല്ല.
പല അന്താരാഷ്ട്ര കപ്പൽ കമ്പനികളും വാനുവാടുവിൽ രജിസ്റ്റർ ചെയ്യുന്നുണ്ട് " ഫ്ലാഗ് ഓഫ് കൺവീനിയൻസ് " എന്നാണ് ഈ ഇടപാടിനെ വിളിക്കുന്നത്.
വാണിജ്യ വിള, വടക്കൻ എഫേറ്റ് ദ്വീപ്
കന്നുകാലിവളർത്തലും ഇറച്ചി കയറ്റുമതിയും നടക്കുന്നുണ്ട്.
ശരാശരി ഒരു കുടുംബത്തിൽ 5 പന്നികളും 16 കോഴികളുമുണ്ടാവും.
വാണിജ്യപരമായി മൃഗങ്ങളെ വളർത്തുന്ന 30 ഫാമുകൾ ഇവിടെയുണ്ട്.
കയറ്റുമതിയുടെ 73% കാർഷികവിളകളാണ്.
80% ജനങ്ങളും താമസിക്കുന്നത് ഗ്രാമങ്ങളിലുമാണ്.
2000-ങ്ങളുടെ ആദ്യസമയത്ത് 6% സാമ്പത്തികവളർച്ച ഉണ്ടായിരുന്നു.
1990-കളിൽ വളർച്ചാനിരക്ക് ശരാശരി 3% മാത്രമായിരുന്നു.
ഏഷ്യൻ ഡെവലപ്മെന്റ് ബാങ്ക് സാമ്പത്തികനില വളർന്നുകൊണ്ടിരിക്കുകയാണെന്ന് റിപ്പോർട്ട് ചെയ്തിരുന്നു.
വൈദ്യുതി ഉത്പാദനം നടത്തുന്നത് സ്വകാര്യമേഖലയിലായതിനാൽ പസഫിക് പ്രദേശത്തെ ഏറ്റവു കൂടുതൽ വൈദ്യുതി നിരക്കുകൾ ഇവിടെയാണത്രേ.
ദുർബലമായ ഭരണസംവിധാനവും അധികമായ ഇടപെടലുകളും ഉത്പാദനക്ഷമത കുറയ്ക്കുന്നുണ്ടത്രേ.
നിക്ഷേപം നടത്താനുള്ള സുരക്ഷ നോക്കിയാൽ വാനുവാടുവിന്റെ സ്ഥാനം 173-ആമതാണ്.
ദ്വീപിൽ മൊബൈൽ ഫോൺ സേവനം ലഭ്യമാക്കുന്നത് ടി.വി.എൽ., ഡിജിസെൽ എന്നീ കമ്പനികളാണ്.
സർക്കാറാപ്പീസുകളിൽ ഇ മെയിൽ, ടെലിഫോൺ, ഇന്റർനെറ്റ്, വീഡിയോ കോൺഫറൻസിംഗ് എന്നീ സൗകര്യങ്ങൾ സജ്ജമാക്കാനായി ഭരണകൂടത്തിന്റെ നിയന്ത്രണത്തിലുള്ള ഒരു സംവിധാനം ഇപ്പോൾ സ്ഥാപിക്കപ്പെട്ടുകൊണ്ടിരിക്കുകയാണ്.
സംസ്കാരം മരം കൊണ്ടുണ്ടാക്കിയ സ്ലിറ്റ് ഡ്രമുകൾ.
വിദേശസ്വാധീനവും പ്രാദേശിക വ്യത്യാസങ്ങളും കാരണം വാനുവാടുവിലെ സംസ്കാരം വൈവിദ്ധ്യം നിറഞ്ഞതാണ്.
പ്രധാനമായും മൂന്ന് സാംസ്കാരികമേഖലകളായി വാനുവാടുവിനെ വിഭജിക്കാം.
വടക്കൻ പ്രദേശത്ത് ധനികനാരെന്ന തീരുമാനിക്കപ്പെടുന്നത് സ്വത്ത് വ്യയം ചെയ്യാനുള്ള കഴിവിനെ അടിസ്ഥാനമാക്കിയാണ്.
വളഞ്ഞ തേറ്റകളുള്ള പന്നികൾ സ്വത്തിന്റെ പ്രതീകമായാണ് വാനുവാടുവിലാകെ കണക്കാക്കപ്പെടുന്നത്.
ദ്വീപസമൂഹത്തിന്റെ മദ്ധ്യഭാഗത്ത് കൂടുതൽ പാരമ്പര്യവാദികളായ മെലനേഷ്യൻ വിഭാഗത്തിന്റെ സംസ്കാരമാണ് എടുത്തുനിൽക്കുന്നത്.
തെക്കുഭാഗത്ത് അധികാരങ്ങൾ സ്ഥാനപ്പേരിലൂടെ ലഭ്യമാകുന്ന രീതി നിലവിൽ വന്നിട്ടുണ്ട്.
യുവാക്കളുടെ പൗരുഷം തെളിയിക്കുന്നതിനായി പലതരം ചടങ്ങുകളുണ്ട്.
ചേലാകർമം സാധാരണഗതിയിൽ ഇതിന്റെ ഭാഗമാണ്.
മിക്ക ഗ്രാമങ്ങളിലും നാകമാൽ എന്ന സമ്മേളനസ്ഥലമുണ്ടാവും.
സ്ത്രീകൾക്കും പുരുഷന്മാർക്കുമുള്ള സ്ഥലങ്ങൾ വേർതിരിച്ചിട്ടുണ്ടാവും.
ആർത്തവസമയത്ത് സ്ത്രീകൾക്ക് പ്രത്യേകസ്ഥലം നൽകപ്പെടും.
പരമ്പരാഗത സംഗീതം ഇപ്പോഴും ഗ്രാമീണമേഘകളിൽ പ്രചാരത്തിലുണ്ട്.
പുതിയ സംഗീതരീതികളും പ്രചാരം നേടുന്നുണ്ട്.
വാനുവാടുക്കാരായ വളരെച്ചുരുക്കം ആൾക്കാരേ പുസ്തകരചനാമേഖലയിൽ വ്യക്തിമുദ്ര പതിപ്പിച്ചിട്ടുള്ളൂ.
ഗ്രേസ് മേര മൊളിസ (2002-ൽ മരണം) കവയിത്രി എന്ന നിലയിൽ പ്രശസ്തി നേടിയിട്ടുണ്ട്.
വാനുവാടുവിലെ പാചകം പ്രധാനമായും മത്സ്യം, പച്ചക്കറികൾ, പഴങ്ങൾ എന്നിവയാണ് ഉപയോഗിക്കുന്നത്.
മിക്ക കുടുംബങ്ങളും ഭക്ഷണത്തിനുള്ള വക സ്വന്തമായി കൃഷി ചെയ്യുന്നവരാണ് ഭക്ഷ്യക്ഷാമം ഇവിടെ ഒരു പ്രശ്നമല്ല.
ആരോഗ്യവും വിദ്യാഭ്യാസവും
ഭൂമദ്ധ്യരേഖാപ്രദേശത്തെ കാലാവസ്ഥയാണിവിടെ.
80%-ൽ കൂടുതൽ ആൾക്കാരും ഗ്രാമപ്രദേശങ്ങളിലെ ഒറ്റപ്പെട്ട സമൂഹങ്ങളിലാണ് താമസിക്കുന്നത്.
ഇവർക്ക് തോട്ടങ്ങളും മറ്റുമുള്ളതിനാൽ ഭക്ഷണകാര്യത്തിൽ മിക്ക ഗ്രാമങ്ങളും സ്വയം പര്യാപ്തമാണ്.
എങ്കിലും പ്രാധമികാരോഗ്യസേവനങ്ങളും വിദ്യാഭ്യാസവും മിക്ക പ്രദേശങ്ങളിലും ലഭ്യമല്ല.
പള്ളികളും സർക്കാരിതര സ്ഥാപനങ്ങളും ചുരുക്കം സേവനങ്ങൾ ലഭ്യമാക്കുന്നുണ്ട്.
സർക്കാർ ഇത്തരം സേവനങ്ങൾ ലഭ്യമാക്കുന്നതിൽ പരാജയപ്പെടുന്ന സ്ഥിതിയിലാണ്.
പോർട്ട് വിലയിലും ലൂഗൻവില്ലയിലും ആരോഗ്യസേവനങ്ങൾ ലഭ്യമാണ്.
വിദ്യാഭ്യാസം നിർബന്ധിതമല്ല.
സ്കൂളിൽ പോകുന്ന കുട്ടികളുടെ എണ്ണം പസഫിക് മേഖലയിൽ ഏറ്റവും കുറവ് ഇവിടെയാണ്.
1999-ലെ കണക്കനുസരിച്ച് 15–24 വയസു പ്രായമുള്ളവരുടെ സാക്ഷരതാനിരക്ക് 87% ആയിരുന്നു.
2006-ലെ കണക്കനുസരിച്ച് മുതിർന്നവരുടെ സാക്ഷരതാനിരക്ക് 78% ആയിരുന്നു.
ശരിക്കുള്ള നിരക്കുകൾ ഇതിലും വളരെക്കുറവായിരിക്കാനാണ് സാദ്ധ്യത.
പ്രൈമറി സ്കൂളിൽ വിദ്യാർത്ഥികളെ ചേർക്കുന്ന നിരക്ക് 74.5% (1989) ആയിരുന്നത് 78.2% (1999) ആയും 93.0% (2004) ആയും വർദ്ധിച്ചിരുന്നുവെങ്കിലും പിന്നീട് 85.4% (2007) ആയി കുറഞ്ഞു.
പ്രാധമിക വിദ്യാഭ്യാസം പൂർത്തിയാക്കുന്നവരുടെ എണ്ണം 90% (1991) എന്ന നിരക്കിൽ നിന്ന് 72% (2004) ആയി കുറഞ്ഞിട്ടുണ്ട്.
യൂണിവേഴ്സിറ്റി ഓഫ് സൗത്ത് പസഫിക് സർവ്വകലാശാലയുടെ കീഴിലുള്ള സ്ഥാപനങ്ങൾ പോർട്ട് വിലയിലും മറ്റ് മൂന്ന് കേന്ദ്രങ്ങളിലുമുണ്ട്.
പന്ത്രണ്ട് പസഫി രാജ്യങ്ങൾ കൂടിച്ചേർന്നാണ് ഇത് തുടങ്ങിയിരിക്കുന്നത്.
പോർട്ട് വിലയിലെ കാമ്പസിലാണ് യൂണിവേഴ്സിറ്റിയുടെ കീഴിലുള്ള നിയമപഠനകേന്ദ്രം.
ഫുട്ബോളാണ് ഏറ്റവും ജനപ്രീതിയുള്ള കായിക ഇനം.
വാനുവാടുവിലെ ഫുട്ബോൾ ടീം ഒരിക്കലും ലോകകപ്പിന് യോഗ്യത നേടിയിട്ടില്ല.
കോമൺവെൽത്ത് ഗെയിംസിലും ഒളിംപിക്സിലും വാനുവാടു പങ്കെടുക്കാറുണ്ട്.
അവലംബം കൂടുതൽ വായനയ്ക്ക് Atlas du Vanouatou (Vanuatu) , 2009, (1re édition), 392 p., by Patricia Siméoni, Port-Vila , Éditions Géo-consulte Arts of Vanuatu by Joel Bonnemaison Birds of the Solomons, Vanuatu New Caledonia by various Birds of Vanuatu by Heinrich L. Bregulla Cavorting With Cannibals: An Exploration of Vanuatu by Rick Williamson Diving and Snorkelling Guide to Vanuatu by various Ethnology of Vanuatu : An Early Twentieth Century Study by Felix Speiser Gender, Christianity and Change in Vanuatu: An Analysis of Social Movements in North Ambrym by Annelin Erikson Getting Stoned with Savages: A Trip Through the Islands of Fiji and Vanuatu by J. Maarten Troost House-girls Remember: Domestic Workers in Vanuatu by various Language Planning and Policy in the Pacific, vol.
1: Fiji, the Philippines, and Vanuatu by various Lonely Planet Guide: Vanuatu New Caledonia by various The Other Side: Ways of Being and Place in Vanuatu by John Patrick Taylor Pentecost: An island in Vanuatu by Genevieve Mescam Power of Perspective: Social Ontology and Agency on Ambrym Island, Vanuatu by Knut Mikjel Rio Unfolding the Moon: Enacting Women's Kastom in Vanuatu by Lissant Bolton Women in Vanuatu: Analyzing Challenges to Economic Participation by various Women of the Place: Kastom, Colonialism and Gender in Vanuatu by Margaret Jolly പുറത്തേയ്ക്കുള്ള കണ്ണികൾ വാനുവാട്ടു എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Vanuatu entry at The World Factbook വാനുവാട്ടു Archived 2008-04-07 at the Wayback Machine .
യു‌സി‌ബി ലൈബ്രറീസ് ഗവ് പബ്സിൽ നിന്ന് വാനുവാടു ഓപ്പൺ ഡയറക്റ്ററി പ്രൊജക്റ്റിൽ Wikimedia Atlas of വാനുവാട്ടു വാനുവാട്ടു ഭരണകൂടം Archived 2010-09-23 at the Wayback Machine .
വാനുവാട്ടുവിന്റെ ഇന്ററാക്റ്റീവ് മാപ്പുകൾ Archived 2004-09-23 at the Wayback Machine .
വാനുവാട്ടു ടൂറിസം പോർട്ടൽ, ഔദ്യോഗിക വെബ് സൈറ്റ് വിക്കിവൊയേജിൽ നിന്നുള്ള വാനുവാടു യാത്രാ സഹായി വാനുവാട്ടു ബിബിസി ന്യൂസിൽ
വാപ്പോ ഇംഗ്ലീഷ് വിലാസം https://ml.wikipedia.org/wiki/Wappo
അമേരിക്കൻ ഐക്യനാടുകളിലെ വടക്കൻ കാലിഫോർണിയ യിലുള്ള തദ്ദേശീയ അമേരിക്കൻ ഇന്ത്യ ൻ ജനതയാണ് വാപ്പോ .
അവരുടെ പരമ്പരാഗത സ്വദേശങ്ങൾ നാപ്പാ താഴ്വര , ക്ലിയർ ലേക്കിൻറ തെക്കൻ തീരം, അലക്സാണ്ടർ താഴ്വര , റഷ്യൻ നദി യുടെ താഴ്വര എന്നിവിടങ്ങളായിരുന്നു.
വപ്പോ ജനങ്ങൾ വേട്ടയാടി ഉപജീവനം കഴിക്കുന്നവരായിരുന്നു.
വൃക്ഷ ശാഖകളും ഇലകളും ചെളിയും ഉപയോഗിച്ചു നിർമ്മിച്ചു നിർമ്മിച്ച വീടുകളില‍ കേന്ദ്രീകൃത രാഷ്ട്രീയ അധികാരം ഇല്ലാത്ത ചെറിയ സമൂഹങ്ങളായിട്ടാണ് അവർ ജീവിച്ചിരുന്നത്.
അവർ നെയ്തിരുന്ന കുട്ടകൾ ജലം ശേഖരിച്ചുവയ്ക്കാൻ പര്യാപ്തമായവയായിരുന്നു.
മെക്സിക്കോക്കാർ കാലിഫോർണിയയിൽ കോളനികൾ സ്ഥാപിക്കാനെത്തിയ കാലത്ത്, വാപ്പോ ഗ്രാമങ്ങൾ സ്ഥിതിചെയ്തിരുന്നത്, ഇപ്പോൾ യൗണ്ട്‍വില്ലെ , സെന്റ് ഹെലെന , കാലിസ്റ്റോഗാ തുടങ്ങിയവയുടെ സമീപ പ്രദേശങ്ങളിലായിരുന്നു.
അവലംബം ↑ "Wappo."
Retrieved 16 Dec 2012.
↑ "Wappo Indians."
Archived 2013-09-30 at the Wayback Machine .
SDSU: California Indians and Their Reservations.
പുറത്തേയ്ക്കുള്ള കണ്ണികൾ റോബർട്ട് ലൂയി സ്റ്റീവൻസൺ പാർക്ക് Archived 2006-02-06 at the Wayback Machine .
വാപ്പോ ലേഖനം Archived 2007-01-07 at the Wayback Machine .
വാബാഷ് നദി
വാബാഷ് നദി / ˈ w ɔː b æ ʃ / ( French : Ouabache) അമേരിക്കൻ ഐക്യനാടുകളിലെ 503 മൈൽ  (810 കിലോമീറ്റർ) നീളമുള്ള ഒരു നദിയാണ്.
ഇന്ത്യാന സംസ്ഥാനത്തുകൂടിയാണ് നദിയുടെ ഭൂരിഭാഗവും ഒഴുകുന്നത്.
ഇൻഡ്യാന അതിർത്തിക്കടുത്തുള്ള ഒഹായോയിലെ ഹെഡ്‌വാട്ടറിൽ നിന്ന് ഉത്ഭവിക്കുന്ന നദി, തുടർന്ന് തെക്ക് പടിഞ്ഞാറൻ ദിശയിൽ വടക്കേ ഇന്ത്യാനയ്ക്ക് കുറുകെ ഇല്ലിനോയി അതിർത്തിയ്ക്ക് സമീപം തെക്കോട്ട് തിരിഞ്ഞ് ഒഹായോ നദിയിലേക്ക് പതിയ്ക്കുന്നതിനുമുമ്പ് തെക്കൻ ഭാഗം ഇന്ത്യാന-ഇല്ലിനോയി അതിർത്തിയായി മാറുന്നു.
ഒഹായോ നദിയുടെ ഏറ്റവും വലിയ വടക്കൻ പോഷകനദിയും കുംബർലാൻഡ് , ടെന്നസി നദികൾക്ക് തൊട്ടുപിന്നിൽ മൂന്നാമത്തെ വലിയ നദിയുമാണിത്.
ഇൻഡ്യാനയിലെ ഹണ്ടിംഗ്ടണിനടുത്തുള്ള അണക്കെട്ട് മുതൽ ഒഹായോ നദിയിലെ ടെർമിനസ് വരെ, വാബാഷ് നദി 411 മൈൽ (661 കിലോമീറ്റർ) ദൂരത്തിൽ തടസങ്ങളില്ലാതെ ഒഴുകുന്നു.
ഇൻഡ്യാനയുടെ ഭൂരിഭാഗം പ്രദേശങ്ങളും നദിയുടെ നീർത്തടമാണ്.
ടിപ്പെക്കാനോ നദി , വൈറ്റ് നദി , എംബറസ് നദി , ലിറ്റിൽ വാബാഷ് നദി എന്നിവയാണ് ഇതിൻറെ പ്രധാന പോഷകനദികൾ.
, accessed May 13, 2011
വാനില ആൻഡമാനിക്ക ഇംഗ്ലീഷ് വിലാസം https://ml.wikipedia.org/wiki/Vanilla_andamanica
വ്യാവസായിക വാനിലയുടെ (ശാസ്ത്രീയനാമം Vanilla planifolia ) ഒരു വന്യബന്ധുവാണ് വാനില ആൻഡമാനിക്ക .
വാനില എസ്സെൻസ് ഇതിൽ നിന്നാണ് ഉത്പാദിപ്പിക്കുന്നത്.
ഇത് ആന്തമാൻ നിക്കോബാർ ദ്വീപുകളിൽ വളരുന്ന  ഒരു കാടൻ ഇനം ആണ്.
ഇത് ഒരു വംശനാശ ഭീഷണി നേരിടുന്ന ഇനം ആണ്
ഇതിനു സുഗന്ധമുള്ള വെളുത്ത പുഷ്പങ്ങളാണുള്ളത്.
1918ൽ റോബർട്ട് അലൻ എന്ന സസ്യശാസ്ത്രജ്ഞൻ ആണ് ഇതിനെ ആദ്യമായി തിരിച്ചറിഞ്ഞത്.
ഇന്ന് ഈ ദ്വീപുനാട്ടിലെ പൂക്കൃഷിയിൽ പ്രധാനമാണ് ഈ ഇനം.
കൂടാതെ പോർട്ട് ബ്ലയരിലെ ധനികാരി പരീക്ഷണ സസ്യോദ്യാനത്തിൽ ('Dhanikhari Experimental Botanic Garden') ബൊട്ടാണിക്കൽ സർവ്വേ ഓഫ് ഇന്ത്യ ഇത് സംരക്ഷിക്കുന്നും  ഉണ്ട് .
ഇത് തിരുവനന്തപുരത്തും ജവഹർലാൽ നഹറു ട്രോപ്പിക്കൽ ബൊട്ടാണിക്കൽ ഗാർഡനിലും ഇതിന്റെ ശേഖരം ഉണ്ട്, ഈ ഇനത്തിന്റെ തനത് സ്വഭാവത്തെ ക്കുറിച്ച് സംശയങ്ങളും ഉണ്ട്.
തായ് ലാന്ഡ് ഇനമായ വാനില അബിഡ യുമായി അഭിന്നതയും (സീഡൻഫാഡൻ എന്ന സസ്യശാസ്ത്രജ്ഞൻ) കൽപ്പിക്കുന്നുണ്ട്, .
അവലംബം പുറംകണ്ണികൾ Floriculture in Andaman and Nicobar: Vanilla andamanica  (endangered sp.) Department of Agriculture, Andaman Nicobar Administration.
Image of Vanilla andamanica Archived 2012-10-13 at the Wayback Machine .
Wikimedia Commons has media related to Vanilla andamanica .
വാനെറ്റ തടാകം
വാനെറ്റ തടാകം (മുമ്പ് "ലിറ്റിൽ തടാകം" എന്നറിയപ്പെട്ടിരുന്നു) അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്തെ ഫിംഗർ ലേക്സ് മേഖലയിൽ സ്ഥിതിചെയ്യുന്ന ഒരു ചെറിയ തടാകമാണ്.
ഈ തടാകം ഷൂയ്‌ലർ കൗണ്ടിയുടെയും സ്റ്റ്യൂബെൻ കൗണ്ടിയുടെയും അതിർത്തിയിൽ പിണഞ്ഞുകിടക്കുന്ന ഇത് ടൈറോൺ, വെയ്ൻ പട്ടണങ്ങൾക്കുള്ളിലാണ്.
വനേറ്റ തടാകം 3.5 മൈൽ നീളവും (വടക്ക്-തെക്ക്) അര മൈൽ വീതിയും (കിഴക്ക്-പടിഞ്ഞാറ്) കെയുക്ക തടാകത്തിന്റെ തെക്കൻ ശാഖയുടെ തൊട്ടു കിഴക്കായി സ്ഥിതിചെയ്യുന്നതുമാണ്.
ഫിംഗർ ലേക്ക്സ് മേഖലയിൽ അതിന്റെ സ്ഥാനം ഉണ്ടായിരുന്നിട്ടും പതിനൊന്ന് ഫിംഗർ തടാകങ്ങളിൽ ഒന്നായി ഇതിനെ കണക്കാക്കുന്നില്ല.
വാനെവർ ബുഷ് ഇംഗ്ലീഷ് വിലാസം https://ml.wikipedia.org/wiki/Vannevar_Bush
ഒരു അമേരിക്കൻ എഞ്ചിനീയറും കണ്ടുപിടുത്തക്കാരനും സയൻസ് അഡ്മിനിസ്ട്രേറ്ററുമായിരുന്ന വാനെവർ ബുഷ് (/væˈniːvɑːr/ van-NEE-var; മാർച്ച് 11, 1890 - ജൂൺ 28, 1974) വെബ്ബിന്റെ അടിസ്ഥാന ശിലയായ ഹൈപ്പർ ടെക്സ്റ്റ് വികസിപ്പിച്ചതിൽ ശ്രദ്ധേയമായ പങ്കുവഹിച്ച വ്യക്തിയാണ്.
രണ്ടാം ലോകമഹായുദ്ധസമയത്ത് യുഎസ് ഓഫീസ് ഓഫ് സയന്റിഫിക് റിസർച്ച് ആൻഡ് ഡെവലപ്‌മെന്റിന്റെ (OSRD) തലവനായിരുന്നു, മാൻഹട്ടൻ പദ്ധതിയുടെ ഭാഗമായി റഡാറിലെ സുപ്രധാന സംഭവവികാസങ്ങളും തുടക്കവും ആദ്യകാല ഭരണനിർവഹണവും ഉൾപ്പെടെ മിക്കവാറും എല്ലാ യുദ്ധകാല സൈനിക ഗവേഷണ-വികസനവും നടത്തി.
എളുപ്പത്തിൽ ആക്സസ് ചെയ്യാവുന്ന ഇൻഫൊർമേഷൻ സ്റ്റോർ എന്ന സങ്കല്പ്പം (Memex) ആദ്യമായി അവതരിപ്പിച്ചത് ബുഷാണ്.
വേൾഡ് വൈഡ് വെബിനെ സംബന്ധിച്ച ആദ്യത്തെ ആശയമാണ് ഇതെന്ന് പറയാം.
ഡിഫറൻഷ്യൽ അനലൈസർ, അനലോഗ് കമ്പ്യൂട്ടറുകൾ എന്നിവ നിർമ്മിച്ചു.
എംഐടിയിൽ ബുഷിന്റെ വിദ്യാർത്ഥിയായിരുന്നു ക്ലോഡ് ഷാനൻ .
ദേശീയ സുരക്ഷയ്ക്കും സാമ്പത്തിക ക്ഷേമത്തിനും ശാസ്ത്രീയ ഗവേഷണത്തിന്റെ പ്രാധാന്യം അദ്ദേഹം ഊന്നിപ്പറഞ്ഞു, കൂടാതെ നാഷണൽ സയൻസ് ഫൗണ്ടേഷന്റെ രൂപീകരണത്തിലേക്ക് നയിച്ച പ്രസ്ഥാനത്തിന്റെ മുഖ്യ ഉത്തരവാദിത്തവും അദ്ദേഹം വഹിച്ചു.
1919-ൽ മസാച്യുസെറ്റ്‌സ് ഇൻസ്റ്റിറ്റ്യൂട്ട് ഓഫ് ടെക്‌നോളജിയിൽ (എംഐടി) ഇലക്ട്രിക്കൽ എൻജിനീയറിങ് ഡിപ്പാർട്ട്‌മെന്റിൽ ചേർന്ന ബുഷ്, 1922-ൽ റേതിയോൺ കമ്പനി സ്ഥാപിച്ചു.
1932-ൽ എംഐടിയുടെ വൈസ് പ്രസിഡന്റും എംഐടി സ്‌കൂൾ ഓഫ് എഞ്ചിനീയറിംഗിന്റെ ഡീനും ആയി ബുഷ് മാറി.
1938-ൽ വാഷിംഗ്ടണിലെ കാർണഗീ ഇൻസ്റ്റ്യൂട്ടിന്റെ പ്രസിഡണ്ടായി.
ബുഷും മറ്റുള്ളവരും ചേർന്ന് എംഐടിയിൽ നടത്തിയ പ്രവർത്തനത്തിന്റെ ഒരു ഭാഗം ഡിജിറ്റൽ സർക്യൂട്ട് ഡിസൈൻ തീയറിയുടെ തുടക്കമായിരുന്നു.
1930-കളിൽ അദ്ദേഹം വികസിപ്പിക്കാൻ തുടങ്ങിയ മെമെക്‌സ് (1928 മുതൽ ഇമ്മാനുവൽ ഗോൾഡ്‌ബെർഗിന്റെ "സ്റ്റാറ്റിസ്റ്റിക്കൽ മെഷീൻ" വളരെയധികം സ്വാധീനിച്ചു) ഹൈപ്പർടെക്‌സ്റ്റിന് സമാനമായ ഘടനയുള്ള ഒരു സാങ്കൽപ്പിക ക്രമീകരിക്കാവുന്ന മൈക്രോഫിലിം വ്യൂവർ ആയിരുന്നു.
മെമെക്സും ബുഷിന്റെ 1945-ൽ ഇറങ്ങിയ ലേഖനം "ആസ് വി മെയ് തിങ്ക്" കമ്പ്യൂട്ടർ ശാസ്ത്രജ്ഞരെ സ്വാധീനിച്ചു, അവർ ഭാവിയെക്കുറിച്ചുള്ള അദ്ദേഹത്തിന്റെ കാഴ്ചപ്പാടിൽ നിന്ന് പ്രചോദനം ഉൾക്കൊണ്ടു.
വാപ്പുസ്ക് ദേശീയോദ്യാനം
വാപ്പുസ്ക് ദേശീയോദ്യാനം 1996 ൽ സ്ഥാപിക്കപ്പെട്ട കാനഡയിലെ 37 ആമത്തെ ദേശീയോദ്യാനമാണ്.
കാനഡയിലെ വടക്കു-കിഴക്കൻ മണിറ്റോബ യിലെ ചർച്ചിലിൽ നിന്ന് 45 കിലോമീറ്റർ (28 മൈൽ) തെക്കായി ഹഡ്സൺ പ്ലെയിൻസ് ഇക്കോസോണിൽ ഹഡ്സൺ ബേ തീരത്തായിട്ടാണ് ഇതു സ്ഥിതിചെയ്യുന്നത്.
ഇതിൻറെ വിദൂരസ്ഥമായ നിലനിൽപ്പും ദേശീയോദ്യാനം സംരക്ഷിക്കുന്നതിനുള്ള ശ്രമങ്ങളും കാരണമായി  ദേശീയോദ്യാനത്തിലേക്കുള്ള പ്രവേശനം പരിമിതമാണ്.
അലോങ്കിയൻ ഭാഷാകുടുംബത്തിലെ ക്രീ ഭാഷാ വകഭേദത്തിൽ ധ്രുവക്കരടികളെ ( wâpask ) സംബോധന ചെയ്യുന്ന പേരാണ് വാപ്പുസ്ക എന്നത്.
വന്യമായ ധ്രുവക്കരടികളെ കാണുവാനും ചിത്രങ്ങളെടുക്കാനും അനുയോജ്യമായ ലോകത്തിലെ ഏറ്റവും മികച്ച ഇടമായ കേപ്പ് ചർച്ചിൽ ഈ ദേശീയോദ്യാനത്തിനുള്ളിലായിട്ടാണ്.
കേപ്പ് ചർച്ചിലിലേയ്ക്കു ആളുകൾക്കു പ്രവേശിക്കുവാൻ ഹെലിക്കോപ്റ്റർ, തുന്ദ്ര ബഗ്ഗി എന്ന വാഹനം ഉപയോഗിച്ചോ മാത്രമേ സാധിക്കുകയുള്ളൂ.
സിംഗപ്പൂർ നദി ഇംഗ്ലീഷ് വിലാസം https://ml.wikipedia.org/wiki/Singapore_River
സിംഗപ്പൂർ നദി, സിംഗപ്പൂരിൻറെ മദ്ധ്യമേഖലയിലൂടെ ഒഴുകുന്ന ഒരു നദിയാണ്.
ഭൂമിശാസ്ത്രം Singapore River at night, as seen from Raffles City
സിംഗപ്പൂർ നദിയ്ക്ക്, കിം സെങ് ബ്രിഡ്ജിൽ നിന്നുള്ള ഉത്ഭവ സ്ഥാനം മുതൽ മറീന ഉൾക്കടലിൽ പതിക്കുന്നതു വരെ 3.2 കിലോമീറ്റർ നീളമാണുള്ളത്.
സിംഗപ്പൂർ മാനേജ്മെന്റ് യൂണിവേഴ്സിറ്റി
സിംഗപ്പൂർ മാനേജ്മെന്റ് യൂണിവേഴ്സിറ്റി (ചുരുക്കപ്പേര്: എസ്.എം.യു.) ബിസിനസ്, മാനേജ്മെന്റ് എന്നിവയിൽ ശ്രദ്ധ കേന്ദ്രീകരിച്ചിരിക്കുന്ന സിംഗപ്പൂരിലെ ഒരു സ്വയംഭരണ സർവകലാശാലയാണ്.
ഈ സർവ്വകലാശാല, വാർട്ടൻ സ്കൂൾ ഓഫ് ദി പെൻസിൽവാനിയയിലേതുപോലെ ഒരു അമേരിക്കൻ ശൈലിയിലുള്ള വിദ്യാഭ്യാസം നൽകുന്നു.
2000 ജനുവരി 12നു സ്ഥാപിതമായി ഈ സർവ്വകലാശാല, സിംഗപ്പൂരിന്റെ പട്ടണ മദ്ധ്യത്തിനടുത്ത പ്രദേശത്താണ് സ്ഥിതിചെയ്യുന്നത്.
അവലംബം ↑ 1 2 3 ↑ ↑ ↑
സിംഗിജിയോൺ ഇംഗ്ലീഷ് വിലാസം https://ml.wikipedia.org/wiki/Singijeon
സിംഗിജിയോൺ Singijeon or shinkichon ( magical machine arrows ) ജോസിയോൻ രാജവംശത്തിന്റെ കാലത്ത് (1392-1897) ഉപയോഗിച്ച കൊറിയൻ (ജോസിയോൻ) ഫയർ ആരോ റോക്കറ്റ് ആയിരുന്നു.
ഒന്നിലധികം സിംഗിജിയോൺ  വിക്ഷേപിക്കാൻ ഹ്വാചയ്ക്ക് (multiple rocket launcher) കഴിഞ്ഞിരുന്നു.
ഇതും കാണുക ചോങ്ടോംഗ് അവലംബങ്ങൾ
സിംഗപ്പൂർ ഡോളർ ഇംഗ്ലീഷ് വിലാസം https://ml.wikipedia.org/wiki/Singapore_dollar
സിംഗപ്പൂരിലെ നാണയമാണ്‌ സിംഗപ്പൂർ ഡോളർ .
(ചിഹ്നം: $; കോഡ്: SGD ) .
ഒരു  സിംഗപ്പൂർ ഡോളർ 100 സെന്റ് ആയാണ്‌ ഭാഗിച്ചിരിക്കുന്നത്.
2009 ഏപ്രിൽ മാസത്തെ വിനിമയനിരക്കനുസരിച്ച്  ഒരു  സിംഗപ്പൂർ ഡോളർ, 32.99 രൂപയ്ക്കും 0.6597 ഡോളറിനും തുല്യമാണ്‌.
1845 മുതൽ 1939 വരെ സിംഗപ്പൂരിൽ സ്ട്രൈറ്റ്സ് ഡോളർ ആയിരുന്നു ഉപയോഗിച്ചിരുന്നത്.
പിന്നീട് മലയൻ ഡോളറും മലേഷ്യ ആന്റ് ബ്രിട്ടീഷ് ബോർണിയോ ഡോളറും പ്രചാരത്തിലുണ്ടായിരുന്നു.
അവലംബം ↑ http://finance.yahoo.com/currency-converter?amt=1 from=USD to=SGD submit=Convert#from=USD;to=SGD;amt=1 ↑ http://finance.yahoo.com/currency-converter?amt=1 from=USD to=SGD submit=Convert#from=USD;to=SGD;amt=1
സിംഗാനല്ലൂർ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇന്ത്യയിലെ തമിഴ്നാട്ടിലെ ഒരു മുനിസിപ്പാലിറ്റിയാണ് കോയമ്പത്തൂർ.
കോയമ്പത്തൂർ കോർപ്പറേഷനിൽ 5 പ്രധാന മുനിസിപ്പാലിറ്റികൾ ഉൾപ്പെടുന്നു, അതിലൊരു മുനിസിപ്പാലിറ്റിയാണ് സിംഗാനല്ലൂർ .
കോയമ്പത്തൂർ സംസ്ഥാനത്തെ ഏറ്റവും വലിയ മുനിസിപ്പാലിറ്റിയാണിത്.
കോയമ്പത്തൂരിലെ സിംഗനല്ലൂർ (നിയമസഭാ മണ്ഡലം) മണ്ഡലവും ഇവിടെയാണ്.
മുൻ മുഖ്യമന്ത്രി ശ്രീ കരുണാനിധി സിംഗനല്ലൂരിൽ കുറച്ചുകാലം താമസിച്ചിരുന്നു.
സിംഗനാല്ലൂർ കുളം
തമിഴ്‌നാട് മുഖ്യമന്ത്രി ശ്രീ ജയലളിതയുടെ ഭരണകാലത്താണ് കുളത്തിന്റെ അറ്റകുറ്റപ്പണികൾക്ക് വൻതോതിൽ ധനസഹായം ലഭിച്ചത്.
പത്തൊൻപതാം നൂറ്റാണ്ടിന്റെ അവസാനത്തിൽ കോയമ്പത്തൂരിലെ കുളത്തിനടുത്ത് പ്ലേഗ് എന്ന മാരകമായ പ്ലേഗ് പടർന്നു.
രോഗം ഭേദമാക്കുന്നതിനായി നിർമ്മിച്ച ബ്ലെയ്ക്ക് മറിയമ്മൻ ക്ഷേത്രം ഈ കുളത്തിനടുത്താണ് സ്ഥിതി ചെയ്യുന്നത്.
2001 ലെ സെൻസസ് പ്രകാരം സിംഗനല്ലൂർ മുനിസിപ്പാലിറ്റിയിൽ 8,32,402 ജനസംഖ്യയുണ്ട്.
ഇതിൽ 53% പുരുഷന്മാരും 47% സ്ത്രീകളുമാണ്, ഇത് 1991 ലെ ദേശീയ സെൻസസിനെ അപേക്ഷിച്ച് 43.02% കൂടുതലാണ്.
കോയമ്പത്തൂരിലെ മൊത്തം ജനസംഖ്യ 42,24,106 ആണെന്ന് കോർപ്പറേഷന്റെ വെബ്‌സൈറ്റ് പറയുന്നു.
ബസ് സ്റ്റാൻഡ്
കോയമ്പത്തൂർ കോർപ്പറേഷനിൽ സ്ഥിതിചെയ്യുന്ന 10 ബസ് സ്റ്റാൻഡുകളിൽ ഒന്നാണിത്.
ഇവിടെയാണ് തമിഴ്‌നാട്ടിലെ സബർബൻ ബസുകൾ പോകുന്നത്.
ഇവിടെ TNSTC - KUMBAKONAM TNSTC - MADURAI TNSTC -COIMBATORE TNSTC - TIRUNELVELI MTC - COIMBATORE
തമിഴ്‌നാട് ഗതാഗതത്തിന് വേണ്ടി ബസുകൾ സർവീസ് നടത്തുന്നുണ്ട്.
കൂടാതെ പ്രാദേശിക സേവനങ്ങൾ മുനിസിപ്പൽ ട്രാൻസ്പോർട്ട് കോർപ്പറേഷൻ - കോയമ്പത്തൂർ നൽകുന്നു.
സിംഗനല്ലൂർ ബസ് സ്റ്റാൻഡിൽ നിന്ന് നാഗർകോയിൽ, കന്യാകുമാരി , മാർത്തണ്ഡം, തിരുനെൽവേലി , തൂത്തുക്കുടി , തിരുചേന്ദൂർ, കോവിൽപട്ടി, എർവാഡി, വള്ളിയൂർ കോർട്ടല്ലം, രാജപാളയം, വിരുദുനഗർ, രാമേശ്വരം, രാമനാഥപുരം, മസുരൈ തമ്പമ്പാല.
ഉദ്ധരണികൾ കോയമ്പത്തൂർ കോർപ്പറേഷൻ www.coimbatorecorporation.com
സിംഗിൾ പേജ് ആപ്ലിക്കേഷൻ ഇംഗ്ലീഷ് വിലാസം https://ml.wikipedia.org/wiki/Single-page_application
ഒരു സെർവറിൽ നിന്ന് പുതിയ പേജുകൾ മുഴുവൻ ലോഡുചെയ്യുന്നതിനുപകരം നിലവിലെ പേജ് ചലനാത്മകമായി മാറ്റിയെഴുതി ഉപയോക്താവുമായി സംവദിക്കുന്ന ഒരു വെബ് ആപ്ലിക്കേഷൻ അല്ലെങ്കിൽ വെബ് സൈറ്റാണ് സിംഗിൾ പേജ് ആപ്ലിക്കേഷൻ (SPA).
ഈ സമീപനം തുടർച്ചയായ പേജുകൾക്കിടയിലുള്ള ഉപയോക്തൃ അനുഭവത്തെ തടസ്സപ്പെടുത്തുന്നത് ഒഴിവാക്കുന്നു, ഈ അപ്ലിക്കേഷൻ ഒരു ഡെസ്ക്ടോപ്പ് ആപ്ലിക്കേഷൻ പോലെ പെരുമാറുന്നു.
ഒരു എസ്‌പി‌എയിൽ(SPA), ആവശ്യമായ എല്ലാ കോഡുകളും - എച്.ടി.എം.എൽ. , ജാവാസ്ക്രിപ്റ്റ് , സി‌എസ്‌എസ് എന്നിവ സിംഗിൾ പേജ് ലോഡ് ഉപയോഗിച്ച് വീണ്ടെടുക്കുന്നു, അല്ലെങ്കിൽ സാധാരണയായി ഉപയോക്തൃ പ്രവർത്തനങ്ങൾക്ക് മറുപടിയായി ഉചിതമായ ഉറവിടങ്ങൾ ചലനാത്മകമായി ലോഡുചെയ്യുകയും ആവശ്യാനുസരണം പേജിൽ ചേർക്കുകയും ചെയ്യുന്നു.
ആപ്ലിക്കേഷനിൽ പ്രത്യേക ലോജിക്കൽ പേജുകളുടെ ധാരണയും നാവിഗബിലിറ്റിയും നൽകുന്നതിന് ലൊക്കേഷൻ ഹാഷ് അല്ലെങ്കിൽ എച്ച്.ടി.എം.എൽ. 5 ഹിസ്റ്ററി എപിഐ(API) ഉപയോഗിക്കാമെങ്കിലും, പ്രക്രിയയുടെ ഒരു ഘട്ടത്തിലും പേജ് വീണ്ടും ലോഡുചെയ്യുകയോ മറ്റൊരു പേജിലേക്ക് കൈമാറ്റം നിയന്ത്രിക്കുകയോ ചെയ്യുന്നില്ല .
സിങ്കിൾ പേജ് ആപ്ലിക്കേഷനുമായുള്ള ഇടപെടലിൽ പലപ്പോഴും തിരശ്ശീലയ്ക്ക് പിന്നിലുള്ള വെബ് സെർവറുമായുള്ള ചലനാത്മക ആശയവിനിമയം ഉൾപ്പെടുന്നു.
സിംഗിൾ ബോർഡ് മൈക്രോകൺട്രോളർ ഇംഗ്ലീഷ് വിലാസം https://ml.wikipedia.org/wiki/Single_board_microcontroller Atmel AT7SAM7X256 (ARM) മൈക്രോകൺട്രോളറുള്ള 'മേക്ക് കൺട്രോളർ കിറ്റ്'
സിംഗിൾ പ്രിന്റ്ഡ് സർക്യൂട്ട് ബോർഡിൽ നിർമ്മിച്ച ഒരു മൈക്രോകൺട്രോളറാണ് സിംഗിൾ ബോർഡ് മൈക്രോകൺട്രോളർ .